Einar Mar Gundmundssonin lukeminen tekee hyvää, vaikka Kaikkeuden enkelien kustannustoimittaja näyttääkin kärsineen vakavasta sanasokeudesta ja pilkkukuumeesta. Olen pyörtänyt takaisin vaiheeseen, jossa kaikki mielenhäiriöihin liittyvä kiinnostaa minua. Se johtuu siitä, että uskon mielenhäiriöiden pohjimmiltaan olevan jotakin, joka on läsnä kaikessa normaalikokemuksessakin.\nMielenhäiriöksi tai tuttavallisemmin kajahtamiseksi sanotaan tuollaista juonnetta vasta sitten, kun se saa aikaan sen, ettei ihminen osaa enää mennä työpaikalleen, syödä ruokaansa, nukkua, peseytyä ja sen sellaista, mitä pidetään olennaisena inhimillisen merkityksellisyyden tunteelle, tosin aika kapeakatseisesti, länsimaisen kulttuurin normistosta käsin.\nJos jokin seikka elämässäni on pysyvä (lihasten jäykkyyden lisäksi), se on epäilemättä pelko, joka liittyy kajahtamiseen. Tuo pelko on tietysti yhtä irrationaalinen kuin muutkin pelot, ja koska en ponnisteluistani huolimatta onnistu ilmeisestikään täysin nitistämään pelkojani, voin jokseenkin turvallisesti todeta, että ihminen on irrationaalinen eläin. Ihmisellä viittaan tietysti itseeni, koska en tunne toisten pelkoja yhtä hyvin kuin omiani. (Jos joku tahtoo nyt kiistää sen, että koen jotakin transsubjektiivista, se on toki sallittua, enkä aio leimata kieltoja defensseiksi - minua ei kiinnosta sen tyyppinen argumentaatio. Mieluummin kokeilen käytännössä elää vierasta asennetta, edellyttäen että pääsen riittävästi sen merkityksiin sisään, ja katson mitä siitä seuraa.)\nToisten pelot, se vähä mitä niistä olen kuullut, vaikuttavat tervejärkisemmiltä ja konkreettisemmilta: he pelkäävät unohtavansa avaimen, jättävänsä hellalevyn tai silitysraudan päälle, että televisio syttyy palamaan odottaessaan valmiustilassa kotona, että puoliso pettää ja niin edelleen. Heidän pelkonsa, ne joista he suostuvat puhumaan, kuulostavat siltä kuin he ymmärtäisivät, että ihminen on pieni, helposti järkkyvä lapsi, jonka maailman tulee olla turvallinen ja vakaa. Koti ei esimerkiksi saa palaa ihmisen ollessa töissä. Puolisoiden pitää rakastaa toisiaan ja vain toisiaan. Sillä jos noihin technicolorväriliitukuviin (värit ovat sekoittumattomia, koska rasvaliiduilla ei voi sekoittaa värejä: jos koettaa värittää keltaista vihreän päälle ja saada lehmuksenvihreää, käykin vain niin, että vihreää hankautuu paperista irti epämääräisinä, rasvaisina klöntteinä, tulos ei ole liukuma vaan ikävä knölli - siksi sävyt ovat räikeitä) tulee poikkeamia, lapsen mieli saattaa järkkyä, hän saattaa pudistella päätään ja itkeä ja sanoa, ettei enää ymmärrä.\nSe, ettei ymmärrä, on kai vaarallisinta, mitä on. Että maailma menettää järkensä, niin sanotusti. Oikeastaan se tarkoittaa, että minä ja maailma eivät sovi yhteen, ja koska minä on maailman käyttöliittymä, ei ole mitään, mitä voisi käyttää.\nOn ymmärrettävää, että ihmiset pelkäävät näitä ulkoisia sattumuksia. Että talo palaa, että kotiovi ei avaudu, että syö keksin ja venyy kilometrin pituiseksi ja pulut luulevat kaulaa käärmeeksi. (Alice in Underwaterissa puhuttaisiin kai merikäärmeistä. Mutta se Alice on pelkkää kuvitelmaa, pelkkä nimi, joka ehkä synnyttää assosiaatioita, ehkä ei.) Minä en oikein osaa pelätä tuollaisia. Se johtuu siitä, että olen hajamielinen. Saatan kuljeksia katuja eestaas, antaa silmieni valua yksityiskohdasta toiseen, talojen geometriassa on jotakin rauhoittavaa vanhoissa kortteleissa, tai jos on hyvä päivä, pyöräilen metsään saakka, keväisin se hukkuu linnunlauluun, saatan istua kivellä ja vain olla, kylmettää kankkuni, ja kun palaan kotiin, huomaan hellalevyn hehkuneen koko ajan. Säikähtämättä käännän sen pois päältä. Kun asun vielä kotona, äiti sanoo, että jokin päivä poltan koko talon. Ihmisen on ajateltava kattiloita, vaatteiden parsimista, kenkien kiillottamista, kampaajan varaamista ja sensellaista, ei jäätävä ajelehtimaan siinä, mitä Michelangelo kirjoittaa rakkaudesta.\nMutta jokin minussa ei osaa ajatella, että olisi olennaista, onko minulla nyppyleikkuri, sellainen pattereilla toimiva pieni koje, joka näyttää nukkejen sädehoitopyssyltä, ja joka leikkaa taitavasti rohisten nypyt pois villapaidoista ja puuvillaneuleista. (Itse asiassa, saan sellaisen kerran äidiltä. Koetan siistiä kirpputorilta ostettua metsänvihreää lempivillapaitaani ja onnistun leikkaamaan sen vatsaan viattoman oloisella leikkurilla reiän. Unohdan parsia reiän heti ja seuraavassa pesussa se purkaantuu aika suureksi.) Ei silti, että käyttäisin puuvillaneuleita. Ehei, sellaista en osaa. En osaa ajatella, että on olennaista, että kenkäni ovat kiiltävät.\nEdellisessä suhteessani noihin asioihin kiinnitetään huomiota. Ennen juhlia mies kiillottaa kenkiä. Hänellä on siihen kaikki tarvekalut, lankkia ja rättejä. Sanon, että ensin kengät voisi kyllä pestä satulasaippualla, se on perua hevosajoiltani, suuri läpikuultava meripihkanvärinen kimpale. Mies ei usko satulasaippuaan. Enhän ikinä pese ja lankkaa nahka-asioita, tavallaan on ymmärrettävää, ettei hän kuuntele. Hän ei ole nähnyt ikinä, kuinka levitän pyyhkeen pölyiseen maahan, otan sankoon kylmää vettä, puran suitset ja satulan osiin, pesen osan kerrallaan nihkeällä rätillä miedolla saippualiuoksella, annan kuivua, levitän nahkabalsamin, kiillotan, osaan koota satulan ja suitset unissanikin. (Miehet, olen kuullut, kokoavat unissaan kivääreitä huollon päätteeksi ja vihollinen on jo tulossa ikkunasta sisään, osat vielä hajallaan. Minun unessani kootaan suitsia ja satuloita. Ei siinä ole mitään freudilaista. Yli kymmenen vuotta koetan ajatella kuten hevonen ajattelisi, koska hevonen on ihmistä mukavampi eläin.) Entiseni muistaa aina mainita, missä ja milloin on kiillottanut kenkänsä ja huomauttaa, etteivät minun kenkäni näytä hoidetuilta.\nEn oikeastaan koskaan tunne oloani huonoksi, koska kenkäni saattavat vaikuttaa hoitamattomilta ja koska siistit ja säntilliset ihmiset näkevät joka tapauksessa ensi silmäyksellä, etten ole yksi heistä, kun menen hakemaan pöydästä kikhernesalaattia tai muuta ihanaa. Minulla ei ole meikkivoidetta, hiukseni eivät koskaan asetu siististi, en ole kokopäivätöissä. Minua ei muisteta jälkeenpäin, paitsi jos ihmiset ovat lukeneet jotakin, mitä olen kirjoittanut.\nEn ymmärrä tätä asiaa kausaalisesti, tokkopa edes yritän ymmärtää, totean vain sen yhtenä esimerkkinä siitä, että asiat ovat harvoin siten kuin ne näyttävät ensimmäisellä silmäyksellä olevan. (Mutta säilytän edelleen uskomuksen, että jotakin on aina oletettava - muuten ei osaa tehdä mitään, sanoa kellekään yhtikäs mitään. Kun teen tai sanon jotakin, testaan oletuksiani. Tavallaan elän kuten kuka tahansa kunnon empiristi, vaikken aina jaksakaan muistaa, kuinka suurisuuntainen ja raskas kokeilu elämäni on.)\nUnohdan tuon periaatteen usein itse, kun katselen ihmisiä kutsuilla entiseni kanssa. Koetan sanoa jotakin, mutta se on vaikeaa. Tyttöjen hiukset ovat kohdallaan, heidän huulikiiltoaan ei ole koskaan huulten ulkopuolella, unohdan heidänkin pelkäävän ja kaipaavan asioita. Miehiä en pelkää, koska olen heille silkkaa ilmaa. Miehet eivät katso arvostelevasti, vertaa itseään ja minua, ajattele, että jos he vesijuoksisivat, tulisiko heistäkin tuon muotoinen ja niin edelleen. Entiseni tahtoo liikkua kunnon ihmisten kanssa, hän tuntee paljon sellaisia, joita voisi nimittää menestyjiksi. Varmasti menestyjät pelkäävät asioita yhtä paljon kuin minäkin, mutta heitä voidaan silti kutsua menestyjiksi. Heillä on oikeanlaisia housuja, sellaisia, jotka eivät erotu joukosta liikaa, heidän vartalonsa ovat poikamaisen jänteviä, heidän silmänsä kirkkaat ja tarkat.\nHe eivät kulje jossain unen takana kuten itse huomaan tekeväni usein.\nSillä noilla kutsuilla en oikein koe olevani kotona. Kun ajattelen lapsuuttani ja nuoruuttani, on selvää, että ihmiset, joiden kanssa tulen toimeen, ja jotka sietävät minua, eivät ole tarkkoja ja menestyviä, vaan jotenkin vinoon kasvavia. He piirtävät uskomattoman hyvin, tai kirjoittavat pelottavalla tarkkuudella, tai ovat hyvin herkkiä. Mutta heistä kaikista puuttuu tukiranka. Ei heistä tule kuuluisia tai juhlittuja, ei heillä ole sellaisia haluja. Heistä kaikista puuttuu se jokin, joka loistaa monista ihmisistä kauas saakka. Se sama, joka saa niin monen sanomaan, että he haluavat naimisiin ja lapsen ennen kuin täyttävät kolmekymmentä, että heidän tavoitteenaan on opiskella hyödyllinen ammatti, jossa he saattavat yhdistää ihanteensa maailman paremmaksi muuttamisesta ja toiveensa kunnon palkasta. Yksikään todellisista läheisistäni ei ole koskaan sanonut niin.\nSen sijaan he kaikki ovat pelänneet kajahtavansa, paitsi entiseni. Minäkin pelkään kajahtavani.\nKuluu monta vuotta, etten pelkää sellaista. Noina vuosina entiseni on tukirankani, hän tekee selkeän erottelun meidän ja niiden välille. Me, meillä ei ole hätää. En vain saa ikinä selville, ketä nämä me olemme. Ilmeisesti lapsettomia pariskuntia, joilla on korkeakoulututkinto takataskussa tai melkein takataskussa, ja elämänarvot kohdallaan, loistava tulevaisuus edessä. Se tarkoittaa, ettemme ole tekemisissä roskasakin kanssa. Tuttavamme ovat hienostuneita, kulturelleja, kunnianhimoisia, aikaansaapia. On helppoa olla huolissaan ystävästä, joka kuvittelee, ettei osaisi seurustella. Sanoa, että voi häntä. Hän se tekee elämästään vaikeaa. Liikkuisi oikeassa seurassa, se pulpauttaisi hänet pintaan kuin korkin noista syvyyksistä.\nEn saa ketä me olemme -asiaa ikinä selville, koska jokin minussakin on roskasakkia. Tajuan liian selkeästi, että minä olen yksi niistä, jotka pysyvät oikeilla kutsulistoilla yksinomaan siitä syystä, että seuralaiseni kiillottaa kengät ja tekee kahtiajaon meihin ja muuhun maailmaan. "Sinun pitää lakata murehtimasta sitä, ettet ollut nuorena suosittu", sanoo mies. "Ihmiset pitävät sinusta. Olet kaunis ja älykäs, sinun pitää vain tajuta se."\nMutta yhtäkaikkisesti taksi, jolla ajamme kotiin, tuoksahtaa epäillyttävästi kurpitsahillolta.\nEi ihme, että mies huolestuu puolikuoliaaksi ilmoittaessani, että lähden. On aika palata kotiin, saada turpiin kaikilla elämän osa-alueilla. Minulla on vain muutama ystävä, jolla ei ole diagnoosia, fyysistä tai psyykkistä, samapa tuo, mikä ero siinä lopulta on. Minullakaan ei ole diagnoosia, mutta pystyn kyllä kuvittelemaan sellaisen halutessani, vaikka toki tiedänkin myös, että sairaaksi minua ei luokiteltaisi, pystynhän tekemään töitä keskittyneesti, kutsumaan ystävät kylään, toisinaan pyyhin mullatkin ikkunalaudalta. Muistan hämmennykseni nuorempana, kun pidän itsestäänselvyytenä, että olen seurueessa kuin seurueessa todennäköisin laitostuja (tämä on palaute, jota saan sekä vanhemmiltani että koulutovereiltani; läheiseni taas viiltelee käsiään ja keskeyttää koulunsa ja kaikilla muilla on jatkuvasti miesjuttuja, heillä on jokin miesmagneetti siihen aikaan), ja sitten päng onkin äkisti olevinaan aikuinen ja seurustelee samaa ainetta opiskelevan kanssa, niinä vuosina filosofia sattuu vielä olemaan muotiaine, äkisti onkin muka joku joka osaa elää tässä maailmassa, yksi seurueessa kertoo diagnoosistaan tai napeistaan tai terapiastaan, ja tajuan, että he - paidat nypyttöminä - ovat läpikäyneet kaikkea sellaista, mitä olen kuollakseni pelännyt joutuvani kestämään, koska äiti on aina niin huolissaan siitä, että suren asioita, jotka eivät kuulu minulle ja joihin en voi vaikuttaa. Niitä pitäisi olla ajattelematta tai ainakaan niistä ei saisi kirjoittaa.\nHuolia ei saisi kertoa, koska ihmiset ovat pahoja, ja jos kertoo huolistaan, he tarttuvat niistä kiinni, ne ovat kuin päähän ruuvatut elektrodit, niihin on helppo tujauttaa sähköiskuja. Tietysti pelkään; pelon kanssa on opittava elämään, istutettava se tarakalle, sanottava sille, ettei se tunge nilkkojaan pinnojen väliin ettei sen koiville käy köpelösti.\nMutta mitä kovemmin olen koettanut olla ajattelematta suruja ja pelkoja, mitä sinnikkäämmin olen ponnistellut onnellisuutta, tavallisuutta, kaksilapsista perhettä kohti, sen tarkemmin olen tajunnut, että osaa sitä peliä alkuunkaan. Onko tämä liiallista metatason ajattelua? Tai onko kyse siitä, että minut on monen muun tavoin koulukiusattu piloille? Eikö se alkanut jo aiemmin? En usko oikein siihenkään. Vanhemmat veivät minut psykiatrin tutkittavaksi jo hyvin pienenä, koska olin liian omituinen, liian toimelias enkä tahtonut nukahtaa, ja itkin ja nauroin liian helposti, psykiatri hymyili heille surullisesti, hänestä olin normaali, ehkä aika nokkela ja herkkä ja temperamenttinen, mutta kuitenkin normaali. Jännittäjä, tietysti, siitä pakkoliikkkeet. Jännittäminen on normaalia. Mutta vanhempani eivät oikein koskaan tunnu uskovan siihen, että olen normaali. Eihän voi olla normaalia saada hyviä kouluarvosanoja, kiinnostua filosofiasta ja ryhtyä vielä toimimaan kansalaisjärjestössä ja valmistua ja ajelehtia synnyinkaupungissaan osaamatta ryhdistäytyä. He ajattelevat kuten elävät: heistä olisi luontevaa, että minulla olisi oma yritys ja yrittäjämies ja kasvamassa kaksi tytärtä, jotka oireilevat kajahtamisen pelkoa.\nVähitellen alan uskoa, etten joudu koskaan laitoksiin. Olen kolmenkymmenenyhden, pahimmat riskivuodet on jo ohitettu. Olen saanut akateemisen tutkinnon, en ole onnistunut polttamaan taloani. Mutta en sentään haaveile psykologin urasta, kuten eräs ystäväni.\nKun käyn ammatinvalintapsykologilla, kysyn häneltä, miltä tuntuu olla psykologi ja onko totta, että useat asiakkaat pelkäävät hänen tunkeutuvan mieleensä. Näin olen kuullut joidenkin maallikoiden ajattelevan - että psykologi on kävelevä diagnoosikone, joka luetteloi defenssit oikopäätä (itse asiassa tunnen vain yhden henkilön joka tekee niin ja hän on ekonomi, enkä tiedä edes, härnäävätkö muut hänestä saman vaihteen päälle). Psykologi nauraa ja sanoo, että kyllä jotkut selvästi aluksi ajattelevat niin. Hänen positiivinen suhtautumisensa minuun saa aikaan pienehköjä paranoiakohtauksia. Mitä ihmettä hän tarkoittaa sanoessaan, että uskoo minun kyllä löytävän paikkani maailmasta, tai pikemminkin tekevän sen, koska olen selvästi paitsi älykäs ja motivoitunut, myös luova ja intuitiivinen ja ennen kaikkea hyvin avoin erilaisille vaihtoehdoille? Sitten tajuan, etten ole muistanut mainita psykologille, että pelkään kajahtavani.\nSellaisen riskin läähättäessä niskaan on aivan turhaa stressata siitä, onko ihmisistä hienompaa, että olen siivooja vai kustannustoimittaja. (Minusta tuntuu sitä paitsi, että siivooja saa enemmän hyvää aikaan. Mutta siitä ei pääse mihinkään, että kuulen pilkut tekstissä paremmin kuin näen likaroiskeet pinnoilla. Siisteysneuroosit ovat minulle aivan tuntematon universumi.) En viitsi mainita ammatinvalintapsykologille, että paitsi minä, myös siskoni pelkää kajahtamista, ja että vanhempanikin ovat asian tiimoilta sen verran neuroottisia, etteivät juo alkoholia, koska sellainen toimintahan tunnetusti johtaa irrationaalisiin mielleyhtymiin. Eihän se ammatinvalintaan liity, nimittäin. Joskus mietin, uskaltavatko vanhempani nähdä uniakaan. Ja onko oma uniongelmani kenties tätä perua.\nSe kuulostaa kyllä aika uskomattomalta, niin valveunissa kun liikun. Mutta kenties ajatukseni ihmisen irrationaalisuuden hyväksymisestä on vain lempeä myöntö sitä kohtaan, että olen ristiriitoja täynnä ja kuvittelen muidenkin olevan, ja annan sen kaiken anteeksi yhdessä käsitteellisessä hujauksessa...\nToisinaan olen varma, että olen säästynyt diagnooseilta, hoidoilta ja sen sellaisilta yksinomaan kajahtamispelkoni intensiteetin takia. Ratsastin vuosikausia, putosin hevosen selästä vain kolmesti. (Viimeisellä kerralla lonkkani murtui, koska putosin kivilouhokseen kovasta laukasta.) Sellainen lähestulkoonputoamattomuus on aika harvinaista, ystäväni putoilivat huomattavasti tiuhemmin. Mutta heitä ei putoaminen kauhistuttanutkaan. Minä taas pelkäsin putoamista joka ikinen hetki hevosen selässä. Täysin rentoa minusta ei ikinä tullut, vaikka onnistuinkin rentouttamaan kehoni ja hämäämään hevostakin uskomaan, että mitään hätää ei ole mailla halmeilla. Läheltä piti -tilanteita on enemmän kuin jaksan yksilöidä. Aina viime hetkessä tarrauduin viimeisillä voimillani harjaan, satulan etukaareen, minne hyvänsä, kiskoin itseni väkivalloin uudelleen tukevasti keskilinjalle, usein roikuin jo toisen polven varassa, mutta onnistuin kuin onnistuinkin kohta taas istumaan tukevasti, sydän pamppaillen. Koko monivuotinen ja ihan menestyksekäs ratsastajan urani on ollut kokonaan omituista pelkoterapiaa. Aloin pelätä jo ratsastustunnin aamuna, tuntia ennen tunnin alkua kädet olivat puutuneet ja hervottomat, pissitti koko ajan, veri juoksi pois kasvoilta ja läikehti poskilla, sydän hakkasi, ja silti vuosi toisensa jälkeen menin tallille, nousin satulaan, uskottelin, että tulee päivä, jolloin en enää pelkää. Hevosia en parin ensimmäisen vuoden jälkeen pelännyt, ainoastaan putoamista.\nÄh, ei se niin paljon satu, sanoi ystävä, kun tunnustin hänelle kerran, että saan joka hetki satulassa kamppailla pelkoni kulisseihin painaakseni, suorituksiin ja kokemuksiin keskittyäkseni. En ole tainnut mainita putoamispelostani tämän jälkeen kuin poikaystävilleni, jotka kai vain hämmästelivät, miksi sitten kävin ratsastamassa monta vuotta, ja joskus jopa monta kertaa viikossa. En osaa vastata tuohon kysymykseen mitenkään mutta luulen oppineeni pelon taltuttamisesta yhtä sun toista pelottavan harrastukseni myötä.\nOn kyllä niitäkin asioita, joita en pelkää. Esimerkiksi, en pelkää että ruoka, jota kokkaan vieraille, epäonnistuu. Sillä entäs sitten? Eivät he minusta pidä tai minua vihaa sen takia. Enkä pelkää seksuaalisuutta, toisten enkä omaani. Enkä unia, luulisin, vaikken onnistukaan nukahtamaan yksin, ellen ole aivan lopussa. Ja vaikka näen välillä ahdistavia unia, kuten viime yönä.\nMutta kajahtaminen, sitä en osaa olla pelkäämättä. Mietin, missä määrin kaikki käymäni keskustelut vaikuttavat tähän mahdollisuuteen. Minkä eteen piirrän plusmerkin, minkä miinuksen, kukkasen, tähden. Pelkään, että sen sijaan, että onnistuisin piristämään masentunutta ystävääni menenkin mukaan hänen hämäräänsä, annan sen kietoutua pannaksi kaulalleni. Että Kerubivompatin tapa käyttää eriparin villasukkia housunpunttien päälle vedettynä tarttuu minuun ja että lopulta saan sen takia potkut töistä. Sillä on aivan selkeää, etten osaa sellaista vahingoniloa, sellaista etäisyydenottoa, että voisin sanoa, että hän on hän ja minä olen minä, ja että jos sinulla menee huonommin, se tarkoittaa, että minulla menee paremmin, hahhaa, kuinka hyvin minulla meneekään, jos vähän verrataan. Ei, sitä en osaa.\nEn osaa edelleenkään käyttää sanaa minä tosissani. Se on pelkkä metafora. Sillä on aina me, erilaisia meitä. Jopa istuessani ja kirjoittaessani kirjoitan meille. Ja jos vain ajattelen, sinä et kuule, vaikka kuvittelen sinun kuulevan, jälkeenpäin katsot minua kysyvästi, niinkö, missä me tapasimme, mistä me tunnemme. Me tapasimme huoneissa, joissa oli paljon ihmisiä. No niin, sinä et ole lukenut mitään, mitä kirjoitan, tai sitten se on mielestäsi konstailevaa paskaa, samapa tuo, joka tapauksessa et ole nähnyt ajatuksiani. Kuinka voisitkaan muistaa minut.\n(Mutta miksi minä muistan sinut? Siksikö, että muotoudun sinua vasten, että huomaan vasta seurassasi, että paidassani on nyppyjä, kenkäni pölyssä ja niin edelleen, tai että ajattelen kaikesta tuosta huolimatta, että me olemme me, sairastamme samaa sisaruusssurua? Tai sitten en muista sinua - et ole antanut minun katsoa ajatuksiisi, tai en ole jaksanut katsoa, sillä jos olisin katsonut, en unohtaisi.)\nMinulla ei ole tukirankaa. Luultavasti tuo tukiranka voisi olla vedenylisellä eläimellä kahdenlainen: joko ulkoinen kitiinikuori, kuten kovakuoriaisella, tiukka raja meidän ja niiden välillä; tai sitten selkäranka, sisäinen ryhti, joka jättää tilan pehmeälle iholle. Mutta on myös muita eläimiä, esimerkiksi kastemato: suikalemainen tikapuuhermotettu limakalvo. Sellainen eläin on tietysti äärettömän herkkä sille seikalle, ettei sitä repäistä kahdesta päästä yhtäaikaisesti.\nJoskus tiistain ja keskiviikon välinen uni on kuin kaksi pinsettiotetta, joista toinen tarttuu pääpäähän, toinen häntäpäähän, ja kiskaisee, kunnes herään sängyssäni siihen, että huudan tyynyyni ja tyynyliina on kyynelistä märkä, minusta pääsee teuraseläinten ääni, menee hetki, että tajuan, että kyseessä on huutoni, ei hälytyssireeni. Unessa olemme lähdössä taas kutsuille, entiseni korostaa, etten saa olla onneton, koska olen kaunis ja älykäs ja niin edelleen, koetan kiillottaa kenkiäni, mutta aikani hangattuani ne vain käyvät tuhruisemmiksi, tajuan lankin levinneen valkoiselle hameelle, kengän nahka on jo puhki muttei siltikään kiillä. Unessa kysyn, miksen saa näyttää onnettomalta, kun kerran olen. Seinätaulussa lukee pelon määrä on vakio. Entiseni suuttuu, kysyy, mitä syytä minulla on muka olla onneton, eikö kaikki täällä ole hyvin.\nSeinillä on sievä tapetti, mutta ikkunat ovat veriroiskeissa, joiden läpi näen onnettomia, kumaraisia hahmoja rientämässä tihkusateen halki yksin, harmaissa takeissa, kaulukset korkealle napitettuina.\nKadun toiselta puolen tunnistan Viin unitalon unikaupungistani.\nMinua kehotetaan joutumaan, napitan kaulukseni ylös saakka. Juoksen katujen läpi, mutta olenkin yksin, tulen kutsuille yksin, ihmiset kääntyvät katsomaan. He ovat kaikki tuttaviani, mutta kukaan heistä ei tunnista minua. Huomaan, kuinka hameeni ja kasvoni ovat aivan lankissa. Yksi tuttavista kysyy, mistä me oikein tunnemmekaan, ja selitän takellellen, kenen seurassa olen olevinani, vaikka olenkin yksin. Ihmiset liikkuvat kuten oikeillakin kutsuilla, uni on pelottavan todellinen eikä tunnu lainkaan unelta. Ja olen taas lapsi, muut ovat aikuisia, en osaa sanoa mitään aikuiselta kuulostavaa enkä kuitenkaan osaa enää olla söpö ja spontaani, kukaan ei jaksa pitää minua ihmeenä vain siksi, että hengitän ja osaan kertotaulun. Kerubivompatti vilkuttaa huoneen toiselta laidalta, kompastelen hänen luokseen. Kenkäni ovat muuttuneet veneiksi, niillä on hankala kävellä, vettä vuotaa sisään.\nHän sanoo, kuten valveessakin, että voi oppia minulta paljon. Koetan nauraa, minultako, minähän olen vasta kuuden, mutta kun avaan suuni, sireenit alkavat soida ja herään huutooni.\nNäyttää siltä, että elämässäni on kaksi vaihdetta. Toisessa pelätään kajahtamista mutta saadaan olla onnettomia, missä on oma lohdullisuutensa. Tämä on kotoisa vaihde, osaan liikkua siinä ja koen siinä asiat jotenkin levollisesti. Toisessa ei pelätä kajahtamista ainakaan pintatasolla mutta siinä ei saada olla onnettomia - ja se on tappavaa olennolle, jonka psyyke on rakennettu pitkälti tiedolle siitä, kuinka jokainen psyyke on hauras ja heikko, kuinka ihmisen irrationaalisuus on häikäisevää, kuinka heikkoa on tahtominen niissäkin tilanteissa, joissa sillä voisi olla käänteentekevä merkitys.\nTänään olen päättänyt pitää lepopäivän, koska näen noin inhottavia ja pelottavia unia. Unet, joissa joudun menestyjien kutsuille näyttelemään onnellista, ahdistavat minua enemmän kuin ne toiset, joissa juoksen ja kompastelen. Sisään suljetuksi tuleminen on pahinta. Lepopäivä tarkoittaa, että menen hieman kääntelemään maata, siivoan, tiskaan. Teen konkreettisia asioita, joista tulee pientä tyytyväisyyttä. Koetan antaa itselleni anteeksi sen, että olen levoton ja melkein onnetonkin. Olen vielä kovin rikki viime vuodesta, koko maailmani rikkoutumisesta, en ollut ajatellut rakastua, enkä ainakaan ihmiseen, joka asuu toisella paikkakunnalla, jolla on aivan oma elämänsä, jota en oikein onnistu kuvittelemaan hänen ollessaan siellä toisaalla.\n"Mitä sinä skitsoat", sanoo yksi ystäväni, jolle väitän, että Kerubivompatin opiskelukaupunki on parin päivän palasina oikeastaan pitkää Kiinan matkaa kauempana ja toivottomampi olosuhde rakkauden hengissäpitämiselle. Hän ei näe, kuinka pitkä matka on romanttinen tekijä, irrallinen kuin uni, kun taas arki, koti ja ystävät toisaalla on sillä tavalla määräistä, konkreettista, että tiedän katoavani näkymättömiin useaksi päiväksi joka viikko. Ja en halua olla sama asia kuin nämä ajatukset.\nNämä ajatukset saavat minut ajattelemaan, että olen kajahtamassa. Niin kauan kuin voin tehdä jotakin turvallista, kaivaa maahan kuoppaa, istuttaa puita, veikeillä pikkutytölle, pukea kissalle valjaita, luoda lantaa, hypätä esteen kerrallaan, suorittaa tentin, piipata kirjoja lainatuiksi, hiusneuloa huivia pannaksi päähän, niin kauan tunnen itseni normaaliksi. Kiinnityn arkeen, elämään kuten siihen oletetaan kiinnittyvän: puuhakkaana, läsnä, tarkkaillen, yksityiskohtiin rakastuneena. Mutta kun unohdun ajattelemaan, unohdan avaimet kotiin, hellalevyn päälle, viima ujeltaa päässäni, äkisti minua alkaa kylmätä. Usein tällainen intensiivinen pelon paine alavatsassa tuntuu vain muutaman sekunnin tai sekunnin sadasosan.\nSiitä voisi silti kirjoittaa tuntikausia, koettaa eritellä sen syitä ja seurauksia, vaikka tuskaisuus vihlaiseekin vain hetken, ja sitten onnistun selättämään pelon, en ole putoamassa, huomaatko, toinen polveni on edelleen keskilinjalla, vielä minä tästä kampean itseni, helvetti sentään, vähän kiroilua, tämä tästä. Tiskausta, maan kääntämistä, vatsalihasliikkeitä, venytyksiä.\nKun tapaan erään kirjoituksiani lukeneen ihmisen, tämä toteaa hämmästyneenä, etten ole niin hullu kuin miltä kirjoitettuna vaikutan. Ei, enhän minä näin koko ajan ajattele. Enimmäkseen vaikutan epäilemättä aivan tavalliselta ihmiseltä, senhän todistaa jo sekin, etteivät ihmiset muista ikinä tavanneensa minua, elleivät ole lukeneet kirjoituksiani (ja etteivät ehkä siltikään muista - se on helpottavaa; ehkä kaikki on hyvin tavanomaisuuden mielessä, ehkä kaikki pohjimmiltaan pelkäävät kajahtamista - tosin minusta tämä ei vaikuta parhaalta mahdolliselta maailmalta). Kävelen normaalisti, jaksan pestä hiukseni, en ole sellainen kuin kajahtanut serkkuni, joka vahti minua ollessani pieni, hän oli lihava eikä pystynyt katsomaan silmiin, ja meni jatkuvasti parvekkeelle tupakoimaan ja haisi vanhenneelle talille ja tuhkakupille. Enimmäkseen hymyilen kai ystävällisesti ja keskityn ihmiseen kerrallaan ja elän vain.\nMutta on hetkiä, jolloin kerkiän ajatella yksin, ja silloin, ainoana pimeässä sängyssä unta kosiskellessa tai vesijuoksun jälkeen höyrysaunassa pyörryttävää päätä polvien väliin painaessa, silloin pelkään viiltävien lyhyiden momenttien aikana kajahtavani.\nTällaiseltako se tuntuu, kysyn, enkä osaa vastata kysymykseeni kuinkaan.\nHalaus,Veloena at 13:07\nPoimin tekstistä yhden asian, kuten yleensäkin, jos kommentoin tänne(mitä harvoin teen, koska joku osa minusta on epävarma, että kirjoitanko täysin väärinymmärtäneesti ja typerästi)ja tällä kertaa se on pakkoliikkeet.\nEttä lääkäri sanoi, että se kuuluu jännittämiseen?\nOlispa minullekin joku sanonut niin jo lapsena ja teininä, kun jouduin päivät pitkät jännittämään kasvojani, ettei minua syytettäisi, haukuttaisi tai pilkattaisi naamanvääntelystä. Välillä kaikki oli liikaa ja piti juosta vessaan lukkojen taakse ja antaa kasvojen nykiä oikein kunnolla. Sitten jaksoi taas jännittää niitä vähän aikaa.\nMyöhemmällä iällä pakkoliikkeet ilmestyvät, kun olen kunnolla rentoutunut(tai humalassa). En enää pelkää niitä, koska exäni sanoi, että kulmakarvojen hypplelehtiminen, silmänvinkkaukset ja suupielten kääntyili olivat söpöjä ja kuuluivat olemukseeni. Tai menihän siinä seitsemän vuotta ennenkuin uskoin, ettei se ollut pilkkaamista...\nKukaan hyvistä ystävistäni ei pelkää sanoa, että nyt vääntää taas, onko kaikki hyvin tai naurahtaa silmäniskuilleni ilman ilkeyttä. Ehkä ne tosiaan ovat osa minua ja joidenkin mielestä jopa söpöjä..\nPelon hetkesi tuntuvat eksistentiaalisilta. Aika yksinkertaisilta. Voi olla tai olla olematta kyse kuolemanpelosta, kaikkien pelkojen äidistä (isästä?).\nTulee mieleeni kun luen ystävän suomennosta Kazantzakisista, että buddhalaisuuden ydin on Ei Mitään, josta on hyvä pitää kiinni, koska se on tulevaisuuden, meidän kaikkien, ydin. Miksi se on nimenomaan Kazantzakisin kirjassa on mysteeri, jota en ole vielä tajunnut.\nEhkä jotenkin 30-lukua vasten, jolloin mittailtiin kalloja ja sillä tavalla tiedettiin ihmisestä kaikki.\nVaikuttaa siltä että et kuitenkaan sure ja se on hyvä.\nKaikki ihmiset ovat kajahtaneita, useimmat vaan on peloteltu antamaan itsestään "terveen ihmisen" vaikutelma. Tietoisuus ja kieli ovat ihmisen PR-agentti ja lehdistötiedote.\nUseimmilta lehdistötiedotteet tulevat niin rutiinilla, ettei niiden tarvetta kyseenalaisteta koskaan. Siksi improvisaatio on niin tärkeää ajattelun kehittämiseksi. Kajahtaneisuus ei ole vaarallista, sillä voi jopa tienata leipänsä.\nOn todella helppoa oppia tunnistamaan, kun toiselta menevät defenssit päälle. Tarvitsee vain havainnoida, milloin keskusteluun tulevat mukaan suuret tunteet.\nDefenssien luettelointi on kuitenkin todella haastavaa. Se vaatii, että kykenee näkemään toisen ajatteluvirheet. Täytyy ymmärtää keskusteltava asia ainakin yksi abstraktiotaso pidemmälle kuin keskustelukumppani.\nOn hyvin harvinaista nähdä ihminen, joka kykenee hahmottamaan asiat abstraktiotason pidemmälle kuin keskustelukumppani, mutta on silti tarpeeksi typerä jankatakseen niistä.\n"rakkauden hengissäpitämiselle" ?\nluovuttakaa jo nyt, niin ette kuluta turhaan toistenne aikaa.


Rikoslain mukaan, joka käyttämällä hyväksi toisen riippuvaista asemaa tai turvatonta tilaa taikka toista painostamalla, erehdyttämällä toista tai tämän erehdystä hyväksi käyttämällä, maksamalla korvauksen toista määräysvallassaan pitävälle henkilölle tai ottamalla vastaan sellaisen korvauksen ottaa toisen määräysvaltaansa, värvää toisen taikka luovuttaa, kuljettaa, vastaanottaa tai majoittaa toisen hänen saattamisekseen seksuaalisen hyväksikäytön kohteeksi, pakkotyöhön tai muihin ihmisarvoa loukkaaviin olosuhteisiin taikka elimien tai kudoksien poistamiseksi, on tuomittava ihmiskaupasta vankeuteen vähintään neljäksi kuukaudeksi ja enintään kuudeksi vuodeksi. Yritys on rangaistava.\nTeon määritelmään kuuluu kolme osa-aluetta: keinot, tavat ja tarkoitus. Jos uhri on alle 18-vuotias, ei lain mainitsemia keinoja edellytetä, vaan tarkoituksen ja tekovana täyttyminen riittää tekijän tuomitsemiseen. Tämä tarkoittaa sitä, että alle 18-vuotiasta ei tarvitse käyttää hyväksi, painostaa, erehdyttää tai ”ostaa”, jotta tunnusmerkistö täyttyy. Jos uhri taas on täysi-ikäinen, on tekijän käytettävä jotain mainituista keinoista, jotta tunnusmerkistö täyttyy.\nEnsimmäinen keino on turvattoman tilan tai riippuvaisuuden hyväksikäyttö taikka painostus. Turvaton tila tai riippuvaisuus voi johtua monesta eri tekijästä, esimerkiksi iästä, sairaudesta, pakolaisuudesta, taloudellisesta asemasta tai muusta sen kaltaisesta. Painostaminen taas yleensä liittyy siihen, että tekijä on uhriin nähden paremmassa asemassa jossain suhteessa. On vaikea painostaa toinen ihminen johonkin, jos minkäänlaista yliotetta ei ole. Toinen keino on erehdytys tai erehdyksen hyväksikäyttö. Erehdyttäminen tarkoittaa yleensä valehtelua. Esimerkiksi uhrille voidaan valehdella, että tälle on luvassa hyvä työpaikka, tai kansalaisuus. Erehdyksen hyväksikäyttö taas tarkoittaa sitä, että tekijä ei itse aiheuta erehdystä, mutta huomaa uhrilla olevan väärää tietoa jostain seikasta ja jättää väärän tiedon oikaisematta.\nKolmas ja neljäs keino vastaavat sitä, millaiseksi ihmiskauppa usein mielletään, eli ihmisiä ostetaan ja myydään kuin tavaraa. Ihmiskaupasta tuomitseminen ei siis todellisuudessa edellytä sitä, että ihmisiä todellisuudessa myydään tai ostetaan rahalla. Keinot edellyttävät sitä, että uhri on tekijän määräysvallassa, eli käytännössä hallinnassa.\nIhmiskaupan tekotavoiksi laki mainitsee määräysvaltaan ottamisen, värväämisen, luovuttamisen, kuljettamisen ja majoittamisen. Määräysvaltaan ottaminen tarkoittaa sitä, että tekijä saa tosiasiallisen mahdollisuuden päättää uhrin toiminnasta. Värvääminen taas on houkuttelua tai mahdollisuuden tarjoamista. Itse värvääminen tapahtuu, kun uhri suostuu mahdollisuuteen. Ihmiskaupan yritys on kuitenkin kriminalisoitu, joten jo pelkkä ehdottaminen riittää tunnusmerkistön täyttymiseen, vaikka uhri heti kieltäytyisikin. Luovuttaminen on suhteellisen yksiselitteinen käsite, ja se voi tapahtua joko määräysvaltaa käyttävän tekijän tai kolmannen tahon toimesta. Kuljettaminen taas viittaa uhrin siirtämiseen. Majoittaminen tarkoittaa käytännössä paikan tarjoamista. Tekijältä ei edellytetä, että hänellä olisi määräysvalta uhriin.\nJo lueteltujen tapojen ja keinojen lisäksi ihmiskaupasta tuomitseminen edellyttää tiettyä laissa mainittua tarkoitusta teolta. Tarkoituksia on neljä; tarkoitus saattaa uhri seksuaalisen hyväksikäytön kohteeksi, pakkotyöhön, muuhun ihmisarvoa loukkaaviin olosuhteisiin taikka elimien tai kudoksen poistamiseksi.\nSeksuaaliseen hyväksikäyttöön liittyvä tarkoitus viittaa paritukseen, eli tarkoituksena on saattaa uhri parituksen kohteeksi. Paritukseen henkilö voi syyllistyä tarjoamalla tilan, jossa seksuaalinen teko tapahtuu korvausta vastaan, majoittamalla tekoon ryhtyvää vakiintuneena osana liiketoimintaa, välittämällä yhteystietoja tai markkinoimalla muuten tekoon ryhtyvää, käyttämällä jollain muulla tavalla hyväksi henkilön ryhtymistä tekoon tai viettelemällä jonkun tekoon. Pohjimmiltaan kyse on siis ihmiskaupan tarkoituksena uhrin pakottamisesta seksin myymiseen.\nToinen ihmiskaupan tarkoitus on pakkotyö. Pakkotyö tarkoittaa työtä, josta maksetaan liian vähän palkkaa, tai palkkaa ei makseta ollenkaan. Palkan vähäisyydeltä edellytetään lähtökohtaisesti tiettyä vakavuutta. Siten euron alle työehtosopimuksessa vahvistetun minimipalkan maksaminen tunnilta ei lähtökohtaisesti täytä pakkotyön määritelmää. Toisaalta pakottaminen on yksi pakkotyön tunnusmerkeistä, joten palkan suuruudelle ei tule antaa liikaa merkitystä.\nKolmas tarkoitus käsittää muuta ihmisarvoa loukkaavat olosuhteet. Nämä voivat olla lähtökohtaisesti millaisia olosuhteita vain, jos ne tulkitaan ihmisarvon vastaisiksi. Tavanomainen esimerkki on kerjääminen. Ihmiskauppaa tapahtuu laajasti juuri kerjäämistarkoitukseen, eli uhri pakotetaan kerjäämään. Myös pakottaminen rikoksiin voi täyttää tunnusmerkistön.\nViimeinen laissa mainittu tarkoitus on elinten tai kudosten poistaminen. Ihmisen elimet ovat tuhansien eurojen arvoisia, ja joitain elimiä voidaan poistaa ihmisen henkeä vaarantamatta. Tarkoitus on lähtökohtaisesti yksiselitteinen.\nIhmiskaupan yritys ja tahallisuus\nIhmiskaupan tunnusmerkistö tapahtuu suhteellisen aikaisessa vaiheessa, jos katsotaan tyypillistä tekoketjua. Yleensä ihmiskaupassa useat eri tahot syyllistyvät ihmiskauppaan yhden uhrin kohdalla. Silti teko on rangaistava myös yritykseksi jäädessään. Esimerkkejä teoista, jotka ovat jääneet yrityksen tasolle on esimerkiksi tarjouksen tekeminen ihmisestä ja värväämisen yritys eli houkuttelu ihmiskauppaan.\nKuten rikokset yleensäkin, ihmiskaupasta tuomitseminen edellyttää tahallisuutta. kyse on korostetusta tahallisuudesta, koska teon tunnusmerkistö edellyttää erityistä tarkoitusta teolta. Mahdolliset tarkoitukset on lueteltu ylempänä olevassa kappaleessa.\nTörkeä ihmiskauppa ja orjuus\nRikoslain mukaan, jos ihmiskaupassa käytetään perusmuotoisessa ihmiskaupassa tarkoitettujen keinojen sijasta tai lisäksi väkivaltaa, uhkausta tai kavaluutta, aiheutetaan tahallisesti tai törkeällä huolimattomuudella toiselle vaikea ruumiinvamma, vakava sairaus tai hengenvaarallinen tila taikka näihin rinnastettavaa erityisen tuntuvaa kärsimystä, rikos kohdistuu kahdeksaatoista vuotta nuorempaan lapseen tai henkilöön, jonka kyky puolustaa itseään on olennaisesti heikentynyt, tai rikos tehdään osana järjestäytyneen rikollisryhmän toimintaa ja rikos on myös kokonaisuutena arvostellen törkeä, rikoksentekijä on tuomittava törkeästä ihmiskaupasta vankeuteen vähintään kahdeksi ja enintään kymmeneksi vuodeksi. Törkeästä ihmiskaupasta tuomitaan myös se, joka alistaa toisen orjuuteen tai pitää toista orjuudessa, kuljettaa orjia tai käy kauppaa orjilla, jos teko kokonaisuutena arvostellen on törkeä. Yritys on rangaistava.\nTeolla on siis neljä ankaroittamisperustetta, joiden käsillä ollessa teko tuomitaan törkeänä, jos teko on myös kokonaisuudessaan arvioiden törkeä. Orjuuteen liittyvä mainita voidaan tulkita viidenneksi ankaroittamisperusteeksi. Orjuuden käsite on määritelty vuoden 1927 orjuutta koskevassa yleissopimuksessa. Orjuus on sellaisen henkilön tila tai olosuhde, joka on omistusoikeuden tai siihen liittyvän oikeuden kohteena. Orjuuteen liittyvä mainita laissa on siis oma tekonsa, eikä siinä viitata ihmiskaupan perusmuotoon, toisin kuin neljässä ensimmäisessä ankaroittamisperusteessa.\nMikä tekee ihmiskaupasta törkeän?\nEnsimmäinen ankroittamisperuste koskee väkivaltaa, uhkausta ja kavaluutta. Väkivalta ja sen uhkaus ovat lähtökohtaisesti yksiselitteisiä käsitteitä. Kavaluus taas viittaa erehdyttämiseen. Se on perusmuotoisen ihmiskaupan erehdyttämisen vakavampi muoto, eli käytännössä valehtelua. Ankaroittamisperuste koskee siis teon keinoja, ei muotoa tai tarkoitusta.\nToinen ankroittamisperuste on vakavan ruumiinvamman, sairauden, hengenvaarallisen tilan tai tuntuvan kärsimyksen aiheuttaminen. Käsitteet ovat lääketieteellisiä, ja niiden tulkintaan voidaan hakea apua törkeästä pahoinpitelystä. Sairaus ja kärsimys voivat olla fyysisiä tai henkisiä. Esimerkiksi pahojen traumojen jääminen uhrille voi täyttää ankaroittamisperusteen. Ankaroittamisperuste koskee siis teon seurauksia.\nKolmas peruste koskee uhrin tilaa, ennen syntyneitä seurauksia. Alaikäisyys täyttää perusteen automaattisesti, mutta teon arvioiminen kokonaisuutena törkeäksi on vielä edellytyksenä tuomion antamiseen. Alaikäisyyden sijasta kyse voi olla puolustuskyvyn olennaisesta heikentymisestä, esimerkiksi iästä tai sairaudesta.\nNeljäs peruste koskee järjestäytynyttä rikollisuutta. Teon tekeminen osana järjestäytynyttä rikollisryhmää tekee siitä törkeän. Rikoslaki määrittelee järjestäytyneen rikollisryhmän vähintään kolmen henkilön muodostamaksi koossa pysyväksi rakenteeltaan jäsentyneeksi yhteenliittymäksi, joka toimii yhdessä tehdäkseen rikoksia, joista enimmäisrangaistus on vähintään neljä vuotta vankeutta.\nJos tarvitse lainopillista apua asiaan liittyen, ota yhteyttä meidän asiantunteviin rikoslakimiehiin.


VARAA ITSELLESI ILMALÄMPÖPUMPUN ASENNUS MAALIS-TOUKOKUULLE ILMAN VARAUSMAKSUA. HINTA PERUSASENNETTUNA ALK. 998 €. VARAUDU HELTEISIIN AJOISSA!\n13 WiFi ASENNETTUNA 1098 €, 18 WiFi ASENNETTUNA 1348 € JA 24 Wifi ASENNETUNA 1498 €\nUltimate ilmalämpöpumppu lämmittää, viilentää, parantaa sisäilman laatua ja säästää. Käyttöala 120 m2 asti, käyttökohteena asunnot, mökit, vapaa-ajan rakennukset, toimistot, työtilat, autotallit, varastot, jne. Muiden mallien tarjoushinnat perusasenettuna tänä viikonloppuna: Ultimate 10 Wifi Arctic Inverter 998 € (130 m2 asti), järeän kokoluokan 18 Wifi Arctic Inverter 1398 € (180 m2 asti) ja erittäin järeän kokoluokan 24 Wifi Arctic Inverter 1698 € (250 m2 asti).\nTOIMI NÄIN! Tilaa laite tai varaa jos haluat asennuksen myöhemmin, liitäntäputket (2 m sis. hintaan) ja kiinnitysteline(seinäteline sis.hintaan) myyntipalvelustamme. Kun tilaus on vahvistettu niin asentajalle lähtee tieto asiasta ja hän ottaa yhteyttä sopiakseen asentamisajankohdasta sekä asentamiseen liittyvistä asioista. Laite tarvikkeineen toimitetaan hyvissä ajoin asiakkaalle. Laitteesta ja tarvikkeista tulee erillinen lasku ja asennustyö maksetaan asennuksen päätyttyä asentajalle kun työ on hyväksytty.\nJo lähes 100 000 Ultimate ilmalämpöpumppua Suomessa ei voi olla sattumaa. Tunnetusti lyhin investoinnin takaisinmaksuaika kaikista ilmalämpöpumpuista markkinoilla edullisen hankintahinnan ja luotettavan tekniikan ansiosta. Ultimate ilmalämpöpumppu on yksi maailman suurimman valmistajan Gree Electronics Inc. tuote jossa käytetään Daikinin edistyksellistä tekniikkaa.\nUltimate 10 Luxury Wifi ilmalämpöpumppu


Voiko suomalaista liikennejärjestelmää muuttaa sadassa vuodessa niin, että merkittäviltä henkilö-, esine- ja ympäristövahinkoihin johtavilta onnettomuuksilta vältytään? Mitkä ovat liikkumisen ja kuljettamisen tärkeimmät liikennemuodot tällaisessa tulevaisuuden liikennejärjestelmässä? VTT, Liikennevirasto ja Liikenteen turvallisuusvirasto Trafi ovat hahmotelleet yhden mahdollisen pitkän aikavälin tulevaisuudenkuvan Suomen turvallisesta liikennejärjestelmästä vuonna 2100. Visiolla halutaan käynnistää laajempaa keskustelua siitä, mihin suuntaan ja millä keinoin liikennejärjestelmäämme voidaan pitkäjänteisesti kehittää.\nIlmaston lämpeneminen, kaupungistuminen, turvallisuuskysymykset, väestön ikääntyminen ja toimintaympäristön digitalisoituminen asettavat tulevaisuudessa liikennejärjestelmälle tiettyjä ehtoja. Pitkän aikavälin ennakointi on yksi keino vastata tämänkaltaisiin haasteisiin, ja vision tarkoitus on toimia liikenteen strategisen suunnittelun apuvälineenä.\nTässä visiossa suomalainen yhteiskunta ja liikennejärjestelmä rakentuvat kahdesta peruslähtökohdasta. Ensimmäinen on hiilineutraali, kestävä energiantuotanto ja sähköintensiivisyys sekä liikenteessä että koko yhteiskunnassa. Toinen lähtökohta on automatiikka- ja älysovellukset liikennevälineissä ja infrastruktuurissa, erityisesti liikenteen turvallisuuden instrumentteina.\nEsitetty visio ei pyri ennustamaan, että vuonna 2100 liikennejärjestelmä olisi tietynlainen. Tavoitteena on esittää yksi mahdollinen tulevaisuudentila, jossa määritellyt liikenteen turvallisuustavoitteet toteutuvat. Keskeinen vaatimus oli, että suuriin henkilö-, esine- ja ympäristövahinkoihin johtavien onnettomuuksien nollavisio toteutuu. Myös turvallisuudentunteen ja tietoturvan nostaminen liikennejärjestelmän turvallisuuden mittareiksi oli erittäin tärkeää.\nVisiossa hyödynnettiin aiemmin kehitettyä ennakointimenetelmää, jonka avulla voidaan tarkastella sekä liikenteen teknologisia tulevaisuuden mahdollisuuksia että liikkumisen ja kuljettamisen tulevaisuudenkehitystä osana suurempaa yhteiskunnallista toimintaympäristöä. Menetelmä korostaa liikennejärjestelmän asiantuntijoiden ja toimijatahojen osallistamista, ja vision lähtökohdat ja pääpiirteet muotoiltiin asiantuntijatyöpajoissa. VTT:llä kehitettyä menetelmäkokonaisuutta voidaan hyödyntää liikenneturvallisuuden lisäksi myös muista näkökulmista laadittavien liikennejärjestelmän visioiden tai visioryppäiden rakentamisessa.\nTurvallisen liikennejärjestelmän visio on tehty Turvallinen liikenne 2025 -tutkimusohjelmassa (http://www.vtt.fi/proj/tl2025/).\nJulkaisut verkossa:Turvallinen liikennejärjestelmä 2100 Visio (VTT Technology 5): http://www.vtt.fi/inf/pdf/technology/2012/T5.pdf\nLiikennejärjestelmän visiot 2100 Esiselvitys (VTT Tiedotteita 2555): http://www.vtt.fi/inf/pdf/tiedotteet/2010/T2555.pdf\nTutkija020 722 4976\nLisätietojaAnu TuominenErikoistutkija020 722 4976Heidi AuvinenTutkija020 722 4976Copyright © Teknologian tutkimuskeskus VTT 2014 • Osoite: PL 1000, 02044 VTT • Puhelin: +358 20 722 111 • Faksi: +358 20 722 7001 • info@vtt.fi


Nettivaraosa - Defa 1210 - 10 A Automaattilaturi - Autotarvikkeet ja autonlisävarusteet - Nettivaraosa\n10 A Automaattilaturi\nID 2356152. Muut tarvikkeet autotarvikkeet ja autonlisävarusteet\nLisätiedotDefa automaattilaturi moottoritilaan tarkoitettu. Mukana akulle menevät johdot ja sulake. Toimivana purettu autosta. Pari vuotta vanha. Todella nopea ja tehokas laturi.\nMaksutapa: Tilisiirto, KäteinenToimitustapa: Posti, NoutoToimituskulut Suomeen: 20 €Toimitusehdot: Mielellään nouto\nKatso myytävänä olevat Defa 1210 varaosat »\nSoita: 120 € Defa 1210 Nettivaraosa ID 2356152 Hakutulokset


104 €- Lennot Cardiff, Wales | Expedia.fi\nCardiff – matkaopasCardiff – hotellitCardiff – autonvuokrausCardiff – lomapaketit\nHalvimmat lennot kohteeseen Cardiff\nHinnat olivat saatavilla viimeisten 7 päivän aikana alkaen 104 € yhdensuuntaisille lennoille ja 139 € menopaluulennoille kyseisenä ajanjaksona. Hinnat ja saatavuus voivat muuttua. Lisäehtoja sovelletaan.\nke 29.9. - su 3.10.\nla 9.10. - ke 8.12.\nLisätietoja – Cardiff\nWalesin pääkaupunki Cardiff on johtava liiketalouden, kulttuurin, historian ja taiteen keskus. Sitä ympäröi lahti, joka on tehnyt kaupungista kuuluisan satamakaupungin viime vuosisatojen saatossa. Nykyään Cardiff houkuttelee matkailijoita, jotka ovat kiinnostuneita Walesin kulttuurista, historiasta ja modernin pääkaupungin vilskeestä. Liput Cardiffiin keskeisistä eurooppalaisista kohteista ovat edullisia, minkä vuoksi kaupunki onkin oivallinen lomakohde.\nCardiffin kansainväliselle lentoasemalle on saatavilla lentoja useimmista suurista Euroopan kaupungeista. Cardiffin hotellit sijaitsevat kätevästi lähellä lentoasemaa. Monet keskustassa sijaitsevat hotellit tarjoavat myös kuljetuspalvelun lentoasemalle.\nCardiffissa on matkailijoiden iloksi jopa viisi linnaa kaupungin alueella, ja osa niistä on rakennettu vanhojen roomalaisten linnojen raunioille. Cosmeston Medieval Village on aivan kaupungin tuntumassa, ja siellä vierailijat pääsevät tutustumaan elämään ajalla, jolloin Cardiffin linnojen muurit suojelivat aluetta.\nCardiff on moderni ja eloisa kaupunki, joka tarjoaa erilaisia musiikki-, kulttuuri- ja ruokafestivaaleja ympäri vuoden. Kaupunki tunnetaan myös erinomaisista ostosmahdollisuuksistaan ja design-putiikeistaan. Jalkapallo- ja rugbyfanien kannattaa vierailla Millennium Stadiumilla.\nMatkailijat, jotka kaipaavat lomapaketteja Cardiffissa, voivat hyödyntää Expedian erinomaisia matkatyökaluja löytääkseen tietoa autonvuokrauksesta ja hotelleista lähellä Cardiffin lentoasemaa lentolippujen lisäksi. Varatessasi lentoja Cardiffiin Expedia tarjoaa erikoisalennuksen, jos teet myös hotelli- tai vuokra-autovarauksen samalla kertaa. Usein paras hinta saavutetaan yhdistämällä kaikki matkustustarpeet yhdeksi edulliseksi paketiksi.\nJos tarvitset matkustajavakuutuksen, osa tarjouksista sisältää vakuutusmahdollisuuden osana lentolippupakettia. Voit myös etsiä Expediasta halpoja tarjouksia suosituista aktiviteeteista Cardiffissa. Käytä siis hyödyksesi kaikki Expedian tieto jo tänään etsiäksesi halpoja lentoja Cardiffiin ja kaikkea muuta, mitä tarvitset tehdäksesi Walesin-lomastasi loistavan seikkailun.\nExpedian sivut ovat nopeat ja helpot käyttää. Löydät taatusti parhaat lentohinnat ja voit tehdä varauksen suoraan kauttamme. Expedian sivuilla voit selata satoja halpoja lentotarjouksia löytääksesi itsellesi sopivimmat lennot. Voit myös valita itsellesi sopivimman lentoajankohdan sekä lentoyhtiön. Jos tarvitset lisää apua, Expedian asiakaspalvelu on avoinna maanantaista perjantaihin kello 8.30–17.30. Osaava henkilökuntamme voi auttaa sinua löytämään parhaat lennot kohteeseen Cardiff tai missä tahansa muussa sinua askarruttavassa asiassa. Kun varaat lennot Expedian kautta voit olla varma, että olet varannut parhaat lennot parhaaseen mahdolliseen hintaan.\nMinkä niminen kohteen Cardiff lentokenttä on?Minkä niminen kohteen Cardiff lentokenttä on?\nJos saavut tänne lentokoneella, sinun ei tarvitse valita mille lentoasemalle laskeudut. Kohteessa Cardiff on vain yksi lentoasema – Cardiff (CWL-Cardiffin kansainvälinen lentoasema).\nKuinka kaukana Cardiff (CWL-Cardiffin kansainvälinen lentoasema) sijaitsee kaupungin keskustasta?Kuinka kaukana Cardiff (CWL-Cardiffin kansainvälinen lentoasema) sijaitsee kaupungin keskustasta?\nCWL sijaitsee 14 km:n päässä kohteen Cardiff keskustasta, joten matka kaupungin keskustaan ei ole turhan pitkä.\nVoinko lentää tällä hetkellä kohteeseen Cardiff?Voinko lentää tällä hetkellä kohteeseen Cardiff?\nVieraile COVID-19-matkustusneuvontasivullamme, jos haluat saada ajantasaisimmat tiedot kohdetta Cardiff koskevista tämänhetkisistä matkustusrajoituksista ennen lentoasi. Sivulta saat tietoa muun muassa karanteenivaatimuksista ja terveysviranomaisten tiedotteista, ja näitä tietoja päivitetään jatkuvasti.\nMistä saan lisätietoa kohteeseen Cardiff suuntautuvan lentoni muuttamisesta tai peruuttamisesta?Mistä saan lisätietoa kohteeseen Cardiff suuntautuvan lentoni muuttamisesta tai peruuttamisesta?\nSaat lisätietoa kohteeseen Cardiff suuntautuvan lentosi muuttamisesta tai peruuttamisesta asiakaspalveluportaalistamme.\nKuinka löydän halpoja lentoja kohteeseen Cardiff joustavilla varausehdoilla?Kuinka löydän halpoja lentoja kohteeseen Cardiff joustavilla varausehdoilla?\nMonet lentoyhtiöt sallivat sinun muuttaa lentoasi ilman muutosmaksua. Sinun tulee vain maksaa alkuperäisen ja valitsemasi uuden lennon hinnanerotus. Kun haet lentoja kohteeseen Cardiff, voit valita hakuehdoksi “Ei muutosmaksuja” -suodattimen.\nMille kentälle kannattaa lentää kohteessa Cardiff?Mille kentälle kannattaa lentää kohteessa Cardiff?\nKohteessa Cardiff on kaksi päälentokenttää. Bristol (BRS-Bristolin kansainvälinen lentoasema) on 35 km päässä kaupungin keskusta-alueelta ja Cardiff (CWL-Cardiffin kansainvälinen lentoasema) 14 km päässä.\nKuinka monta lentoyhtiötä lentää kohteeseen Cardiff?Kuinka monta lentoyhtiötä lentää kohteeseen Cardiff?\nKohteeseen Cardiff lentää 15 lentoyhtiötä 102 lentoasemalta maailmanlaajuisesti.\nMitkä lentoyhtiöt lentävät kohteeseen Cardiff?Mitkä lentoyhtiöt lentävät kohteeseen Cardiff?\nEasyJet, Ryanair ja TUI Airways lentävät useimmat lennot kohteeseen Cardiff. Suurin osa näistä lennoista saapuu kohteesta Can Pastilla, ja EasyJet lentää suurimman osan tämän reitin lennoista.\nKuinka monta suoraa lentoa lennetään kohteeseen Cardiff?Kuinka monta suoraa lentoa lennetään kohteeseen Cardiff?\nKoska kohteeseen Cardiff lennetään suunnilleen 662 suoraa lentoa viikossa, pääset tänne nopeasti ja kätevästi.\nMistä lähtevät suosituimmat lennot kohteeseen Cardiff?Mistä lähtevät suosituimmat lennot kohteeseen Cardiff?\nVanhakaupunki, Miramar ja La Cala de Mijas ovat suosittuja lähtölentokenttiä kohteeseen Cardiff matkustettaessa.\nMiten kauan lento kohteen Cardiff lentokentälle kestää?Miten kauan lento kohteen Cardiff lentokentälle kestää?\nJos olet lentämässä kohteeseen Cardiff kohteesta Vanhakaupunki, voit odottaa lentoajan olevan suurin piirtein 1 tunti ja 59 minuuttia. Jos lähtöpaikkasi on Miramar, lentoaika on 2 tuntia ja 29 minuuttia. La Cala de Mijas taas on suunnilleen 2 tuntia ja 39 minuuttia matkan päässä.\nKuinka voin varata halvimman lennon kohteeseen Cardiff?Kuinka voin varata halvimman lennon kohteeseen Cardiff?\nMe kaikki tunnemme jonkun, joka aina tuntuu löytävän uskomattoman halvat lennot minne tahansa hän onkin matkalla. Haluatko tietää kuinka se on mahdollista? Hän ei jätä lentojen hankkimista viime hetkeen.Kannattaa myös vertailla eri sivustojen hintoja. Jos kohteessasi on enemmän kuin yksi, voit hyvinkin löytää loistavat lentoliput lentämällä pienemmälle lentokentälle.Ja viimeiseksi kannattaa varautua hankkimaan liput heti, jos löydät hyvän tarjouksen. Tarjoukset eivät yleensä ole voimassa kauaa! Tuurilla ja pienellä vaivalla löydät taatusti itsellesi sopivat lentoliput.\nKuinka selviän lennosta kohteeseen Cardiff?Kuinka selviän lennosta kohteeseen Cardiff?\nMistä oletkin lähdössä matkalle, lentäminen voi olla mukava kokemus, jos olet valmistautunut siihen hyvissä ajoin etukäteen. Kokosimme listan hyödyllisiä matkustusvinkkejä, joiden avulla pääset kohteeseen Cardiff helposti.Mitä sinun kannattaa pakata käsimatkatavaroihin:\nPakkaa ensiksi mukaan passisi, matkustusasiakirjasi, lompakko ja kaikki tarvitsemasi lääkkeet. Seuraavaksi mukaan kannattaa pakata viihdykettä lennon ajaksi, jotta et tylsisty. Loistavia vaihtoehtoja ovat hyvä kirja ja tablettitietokone, jonka muistiin olet tallentanut suosikkisarjojasi tai elokuvia. Jos aiot nukkua lennon aikana, mukava niskatyyny ja melua vaimentavat korvakuulokkeet kannattaa myös ottaa mukaan. Ja viimeisenä mukaan kannattaa ottaa vähintään deodorantti ja hammasharja.\nVaikka kielletyt esineet vaihtelevat eri lentoyhtiöiden välillä, yleensä mitään teräviä esineitä tai räjähtäviä tai helposti syttyviä aineita ei saa ottaa lennolle. Näihin kuuluvat työkalut, metalliset ruokailuvälineet, spraymaalit ja ilotulitteet. Urheiluvälineitä, kuten pesäpallomailoja, ja esineitä, jotka voivat satuttaa muita ihmisiä, kuten pippurisumutetta ja tuliaseita, ei voi myöskään ottaa mukaan matkustamoon.\nVoit nauttia lennostasi enemmän, jos pistät päällesi rennot vaatteet. Kannattaa varautua lämpötilamuutosten varalle ottamalla mukaan jotain lämmintä päällepantavaa. Kengät kuten piikkarit ja sandaalit kannattaa pakata ruumaan menevään matkalaukkuun. Niiden sijaan jalkaan kannattaa pistää matalakantaiset kengät, kuten ballerinat.\nValitettavasti yksi pitkien lentojen riski on syvä laskimotukos, verihyytymäongelma, jonka usein aiheuttaa pitkä paikallaan istuminen. Tältä välttyäksesi kannattaa kävellä matkustamossa useasti lennon aikana. Tukisukkahousujen tai -sukkien käyttäminen saattaa myös alentaa riskiä.\nKuinka pääsen lentokentän turvallisuustarkastuksesta läpi nopeasti lentäessäni kohteeseen Cardiff?Kuinka pääsen lentokentän turvallisuustarkastuksesta läpi nopeasti lentäessäni kohteeseen Cardiff?\nJos olet valmistautunut hyvin ennen lentokentälle saapumista, lentosi kohteeseen Cardiff tulee olemaan helpompi. Tutustu meidän vinkkeihimme siitä, miten pääset turvatarkastuksen läpi ilman ongelmia:\nSinun tulee esittää ensin passisi tai henkilöllisyystodistuksesi sekä maihinnousukorttisi turvatarkastuksessa. Pidä ne ulottuvillasi, jotta sinun ei tarvitse etsiä niitä turhan kauaa.\nKaikki tavarasi, kuten vyösi, takkisi, avaimesi ja muut taskuissasi olevat pikkuesineet, kuten kolikot, pitää asettaa läpivalaisulaitteeseen. Helpota elämääsi käymällä taskusi läpi ennen turvatarkastukseen menemistä.\nLentoasemalla sinun täytyy hetkeksi irtautua teknologiasta. Puhelimesi, läppärisi ja kaikki muu elektroniikka tullaan myös skannaamaan erikseen.\nKaikkien geelien ja muiden nesteiden, kuten shampoiden ja käsirasvojen, jotka haluat ottaa mukaan lennolle, tulee olla korkeintaan 100 millilitran pakkauksissa. Niiden täytyy myös mahtua korkeintaan litran vetoiseen läpinäkyvään minigrip-pussiin.\nKevyet lenkkarit ovat hyvä vaihtoehto matkustettaessa, koska niitä tarvitsee harvemmin poistaa jalasta turvallisuustarkastuksessa. Saappaat ja korolliset kengät laitetaan läpivalaisulaitteeseen yleensä erikseen.\nVältä pakkaamasta kiellettyjä tavaroita käsimatkatavaroihisi. Jos aiot ottaa mukaasi mitään teräviä esineitä, laita ne ruumaan meneviin matkalaukkuihisi, koska niitä ei sallita matkustamoon.\nTutustu kohteeseen Cardiff\nOletko matkalla kaupunkiin Cardiff? Löydä kaupungin Cardiff parhaat hotellit, lomakohteet ja autovuokraamot Expedian matkaoppaiden avulla!\nCardiff – loma-asunnot\nAutonvuokraus – Cardiff\nCardiff – lomat\nSuosittuja lentoja kohteeseen Cardiff\nLennot kohteen Cardiff lähellä oleviin kaupunkeihin\nSamanlaisia kohteita kuin Cardiff\nKrapi HotelHotel Number One by GranoSteel House CopenhagenPadise – hotellitRaisio – ketjun ScandicHotels hotellitBristol – hotellitLomamökit Kuusamo\nLennot kohteeseen RiikaLennot kohteeseen EdinburghLennot kohteeseen Barcelona\nIalysós – autonvuokraus\nShetlandinsaaret – lomatEdinburgh – lomatCornwall – lomatAlbufeira – lomatUlko-Hebridit – lomatKent – lomatHurtigrutenin Lauttaterminaali Stamsund VestvagyDevon – lomatMui Nen Hiekkadyynit Phan ThietPyhan Kolminaisuuden Katedraali St PetersburgBrighton – lomatPantheon Ile de FranceMatsalun Kansallispuisto Parnu CountyLahore – lomatOlbia – lomat\nRomania loma asunto\nVieraile kohteessa Ulko-HebriditVieraile kohteessa BlackpoolVieraile kohteessa Devon


Yökukkujille tv:ssä: Hyvä vai huono sotaelokuva? Tarantinon mielestä parhaimpien viime vuosikymmenen elokuvien joukossa | Episodi.fi\nEpisodi / Uutiset / Yökukkujille tv:ssä: Hyvä vai huono sotaelokuva? Tarantinon mielestä parhaimpien viime vuosikymmenen elokuvien joukossa\nTelevisio Markku Leppilampi 12.6.2021 21:00\nIllalla esitetään televisiosta sotaelokuva Dunkirk (2017).\nTarina kertoo toisen maailmansodan yhdestä käännekohdasta, kun saksalaiset ovat onnistuneet saartamaan liittoutuneiden joukot Dunkerqueen. Vaarana on koko joukon tuhoutuminen vihollisen sotakoneen hampaissa. Sotilaiden auttamiseksi järjestetäänkin ennennäkemätön pelastusoperaatio.\nNäyttelijöinä nähdään Kenneth Branagh, Cillian Murphy, Fionn Whitehead, Aneurin Barnard, Harry Styles, James D’Arcy, Jack Lowden, Barry Keoghan, Tom Glynn-Carney, Mark Rylance sekä Tom Hardy. Ohjauksesta vastaa arvostettu Christopher Nolan.\nOhjaajamestari Quentin Tarantino hehkutti elokuvaa. Hänen mielestään Dunkirk on viime vuosikymmenen parhaimpien elokuvien joukossa. Hän sanoi myös pitäneensä siitä enemmän uusien katselukertojen jälkeen.\n”Vaikka kaikki näyttelijät ovat hienoja rooleissaan, Nolanin mestarillinen ohjaus dominoi elokuvaa. Hans Zimmerin musiikki, Hoyte Van Hoyteman kuvaus ja elokuvan äänisuunnittelu tekevät elokuvasta täysin immersiivisen kokemuksen. Elokuvasta tulee fyysinen kokemus, kun luotien äänet sulautuvat katsojan sydämen sykkeeseen. Taustalla kuuluva kellon tikitys on jatkuva muistutus katsojalle kuinka vähän aikaa nuorilla sotilailla on. Ranta on sotilaille vankila, eikä merestä pelastettu Cillian Murphy anna unohtaa kuinka traumaattinen kokemus sota on. Tom Hardylla on vaikein tehtävä, sillä näyttelijällä on lentäjän maskin takaa käytettävissään vain silmät, joiden kautta kommunikoida tunteita katsojalle.”\nElokuva näkyy Subilta kello 00.45. Alla traileri.\nJames Gunn teki omanlaista historiaa The Suicide Squadilla: näin ei supersankarielokuvia tehdä lähes koskaan


04.08.2007 - Ja Jumala otti : Jobin kirjasta. Mailis Janatuisen kirjoittamasta kirjasta referaattini. 04.08.2007 - Ja Jum…\n04.08.2007 - Ja Jumala otti : Jobin kirjasta. Mailis Janatuisen kirjoittamasta kirjasta referaattini.\nOlen lukenut kirjan v.1998, ja löysin referaatin laatikon pohjalta siivotessani, ja kohdat puhuttelevat yhä, joten tässä muillekin ajateltavaa.\nUsko vahvistuu eniten Jumalan ollessa hiljaa.\nJoku puree hampaansa yhteen eikä valita ihmisille eikä Jumalalle, vaan valitsee farisealaisuuden tien.\nJob ei pyri tuskansa kanssa Jumalasta poispäin vaan Jumalaan päin; sitä on usko!\nOlette kuulleet Jobin kestävyydestä (ei uskollisuudesta) Jaak 5:11. Hän ei lähtenyt pois Jumalan luota.\nJob esittää uskontunnustuksensa keskellä kärsimistään (Minä tiedän lunastajani elävän, Job 19) Mitään apua ei ollut tullut vielä silloin. Job uskookin NÄKEMÄTTÄ - päinvastoin kuin mitä näkee ja kokee.\nTekijästä voi oppia paljon tutkimalla hänen tuotteitaan.\nPitää paikkansa samalla kertaa se, että Jumalasta ei saa puhua nurjasti eikä häntä saa vetää oikeuteen - kuin myös se, että on parempi arvostella häntä ja vetää oikeuteen, kuin hurskastella kohtaloonsa tyytymistä!\nKärsimys-> voi valita:\n1) katkeruuden tien tai\n2) kasvun tien = suostuu kohtaamaan todellisen itsensä, sen jonka kärsimys on paljastanut.\nJob tulkitsi Jumalan antaman kärsimyksen vihaksi, ei rakkaudeksi. Näin Job peitti puheillaan Jumalan tarkoituksen, suunnitelman, aivoituksen.\n" Nyt minä ymmärrän, että kaikki on sinun vallassasi, eikä mikään suunnitelmasi ole mahdoton sinun toteuttaa." Job 42:1,2.\nUsko mahdottomuuden edessä ei ole koskaan otettavissa kuin kaapin hyllyltä - se on kamppailun tulos..\nJos olet saanut Jobin, Saaran tai Marian (=koskematon tyttö äidiksi) uskon, eivät kärsimyksesi ole menneet hukkaan. Kärsimys tulee jollakin salatulla tavalla vaikuttamaan sinun parhaaksesi - tai jonkun muun!\nUsko ei välttämättä tee ihmistä onnelliseksi, rikkaaksi ja terveeksi - usein se tekee hänet onnettomaksi, köyhäksi ja sairaaksi! Ainoa todellinen onni jää: iankaikkinen elämä!\nVasta kärsimyksen keskellä, Jumalan kanssa painiessaan Job näki Herransa silmästä silmään.\nUsko ei syvene ilman kärsimystä ja kipeää itsetuntemusta.\nKärsimys + synnintunto + Jumalan sana = Jumalan näkeminen.\nTuskan pitkät yöt olivat parasta mitä minulle koskaan on tapahtunut, koska niiden pimeydessä sain katsella Jeesusta kasvoista kasvoihin(kirjailijan kokemus ilmeisesti).\nKoska Job oli nähnyt Herran, hän sai voiman elää kärsimyksensä kanssa.\nMenetetystä luopumisen taito on maailman tärkeimpiä taitoja.\nJobin ystävien Jumala-kuva oli väärä.\nJobin onnettomuuden kautta ystävät joutuivat näkemään totuuden itsestään ja väärästä Jumala - kuvastaan.\nSinun kärsimyksesi - lottovoitto ystävillesi?\nKärsimys voi olla uskovan tärkein elämäntehtävä. USKO kärsimyksen keskellä antaa Jumalalle suurimman mahdollisen kunnian.\nKun uskova menettää onnensa, selviää, uskooko hän Jumalaan tämän itsensä vuoksi.\nYksi kärsimyksen tarkoitus onkin, mitä se muille tekee, millaisen esimerkin antaa.\nVoit antaa suuren perinnön lapsillesi näyttämällä, ettet luopunut Jumalasta silloinkaan kun sait tuskaa ja vaikeuksia.\nKärsimys - tärkein armolahja?\nJumala valitsee kuka pelastuu - ihminen valitsee, haluaako hän pelastua.\nVanhurskas ja syntinen yhtä aikaa.\nUskovan kärsimys - Jumalan tahto kuitenkin.\nJumala parantaa Jobin esirukoustehtävän kautta.\nKärsivä on varma siitä, että tulevaisuus tulee olemaan pelkkää pimeyttä täynnä.\n"Näitä minulla ei olisi, jos olisin saanut pitää 10 ensimmäistä lastani", Jobin ajatus jokapäiväisen menetettyjen lasten muistamisen yhteydessä.\nKaiken todella tärkeän Job oppi tunkiolla istuessaan...\n« Seuraava kirjoitus 17.08.2007 -…


Ohjelmointiputka: Putkaposti: Lukujentasaaja\nUolevi, entinen lukujenvihaaja, on käynyt raivonhallintaterapiassa ja oppinut hyväksymään joitakin lukuja. Hän pitää kuitenkin vain tasaisista luvuista. Tämä tarkoittaa lukuja, joiden numeroissa ei hypitä ylös ja alas. Uoleville kerrottiin, että kaikki luvut voidaan tasata kertomalla ne tarpeeksi suurella kokonaisluvulla, mutta Uolevi ei ole onnistunut tekemään tätä useissa tapauksissa.\nTasainen luku tarkoittaa kokonaislukua, jonka numerot ovat joko nousevassa tai laskevassa järjestyksessä. Toisin sanoen luku kelpaa Uoleville, jos kaikille luvun peräkkäisille numeropareille a ja b pätee joko a <= b tai a >= b. Ehdon täytyy olla sama jokaiselle saman luvun numeroparille. Esimerkiksi luvut 1111, 1122, 113355, 998850, 66655522 ja 332 ovat tasaisia lukuja.\nLuku 101 ei ole tasainen, mutta kertomalla luku 11:llä saadaan 1111, joka on tasainen luku. Luvun 131 taas voi tasata kertoimella 5, jolloin tulo on 655. Uolevi on onnistunut muuttamaan omin neuvoin nämä ja monta muutakin lukua tasaisiksi. Joskus tarvittava kerroin näyttää olevan kuitenkin hyvin suuri. Näistä vaikeista luvuista Uolevi on laatinut listan.\nTehtävään kuuluvat luvut ovat tiedostossa lukut.txt. Tiedoston alussa on tasattavien lukujen määrä, jonka jälkeen tulevat kaikki luvut. Arvostelussa jokaisesta oikeasta vastauksesta saa 10 pistettä, jos kerroin on pienin mahdollinen, ja 5 pistettä, jos kerroin tuottaa kyllä tasaisen luvun, mutta pienempikin olisi olemassa. Uolevi ei nimittäin haluaisi tehdä turhaa työtä lukuja kertoessaan.\nJokaiselle riville tulee alkuperäinen luku, sopiva positiivinen kerroin ja tasainen luku.\n101 11 1111\n131 5 655\n419 18 7542\nTästä vastauksesta saisi 25 pistettä, koska 419:lle on pienempi kerroin, nimittäin 419 * 3 = 1257. Tehtävässä ei kuitenkaan kysytä näitä lukuja, koska Uolevi laski ne jo itse.\n48 henkilöllä on tulos. Suluissa oleva luku tarkoittaa saavutettua pistemäärää.\nKrisse7 (1620), VilleP (1620), Chiman (1620), FooBat (1620), BadSource (1620), Mr.Clark (1620), jlaire (1620), Grez (1620), Sisuaski (1620), Jaska (1620), Metabolix (1620), Konvehti (1620), Jhuunhym (1620), Hansen (1620), L2-K2 (1620), symbols (1620), Matti Holopainen (1620), Ruokauuni (1620), temu92 (1620), lukujenVihaaja (1600), os (1550), KemXy (1530), Laakeri (1530), TapaniS (1530), tejeez (1510), Legu (1510), Deewiant (1510), Laitinen (1510), Seriffi (1510), JP_94 (1510), teemuho (1510), qalle (1510), Torgo (1470), Hirwi (1470), latemaani (1430), Ape (1400), Jalmari91 (1390), Juice (1350), HeadCheese (1340), Teuro (1210), HellRazor (1190), Andu (1125), Moiman (840), Touho (280), tkok (20), Salama (20), ilx (15), juha127 (10)\nKatso myös Putkaposti 13: Lukujentasaaja.


Asema-aukion kuolemantapaus: Tällainen on pahoinpitelystä epäilty - MTVuutiset.fi\nAsema-aukion kuolemantapaus: Tällainen on pahoinpitelystä epäilty\nIhmiset toivat maanantaina lisää kynttilöitä paikalle, jossa vuonna 1988 syntynyt mies pahoinpideltiin. Hän kuoli noin viikkoa myöhemmin. MTV Uutiset\nJulkaistu 19.09.2016 19:58\nMies ilmoittaa poliisille 9. syyskuuta kello 23.21, että järjestää seuraavana päivänä kokoontumisen Helsingin Rautatieaseman Elielinaukiolla. Hän ilmoittaa, että tapahtumassa jaetaan lehtiä. Lisäksi paikalle tuodaan lippuja.\nLauantaina Asema-aukiolle kokoontuu joukko ihmisiä uusnatsijärjestö Suomen vastarintaliikkeen lippujen kanssa. Liikkeestä ei ole mainintaa ilmoituksessa.\nSeuraavana viikonloppuna poliisille antautuu 26-vuotias mies. Häntä epäillään pahoinpitelystä ja törkeästä kuolemantuottamuksesta. STT:n tietojen mukaan kyseessä on sama Vastarintaliikkeen aktiivi, joka teki ilmoituksen tapahtumasta.\nEpäiltyjen rikosten uhri on 1988 syntynyt mies, joka pysähtyi poliisin mukaan mielenilmaisijoiden eteen. STT:n haastattelema silminnäkijä kertoi, että tapahtumat alkoivat, kun hänen ystävänsä teki sylkemiseleen uusnatseja kohti.\n– Seuraavaksi puskista tuli lentopotku, joka osui häntä rintaan. Hän ei kerinnyt reagoida ollenkaan, mies kertoo STT:lle.\nMies vietiin sairaalaan, josta hän pääsi pois torstaina. Lauantaina miehen isä kertoi Facebookissa poikansa kuolleen.\nEpäilty oli maanantaina pidätettynä, ja häntä on vaadittava vangittavaksi viimeistään tiistaina.\nEpäillyllä ei ilmeisesti ole virallista asemaa Suomen vastarintaliikkeessä. Hän ei johda mitään tiettyä ryhmää eikä ole johtoryhmän jäsen. Sen sijaan hän on näkyvimpiä aktiiveja erityisesti katutoiminnassa.\nEpäillyllä on aiempia väkivallantekoja, jotka eivät liity Vastarintaliikkeen toimintaan. Esimerkiksi vuonna 2010 mies on kaatanut rikoskumppaninsa kanssa toisen miehen katuun ja potkinut tätä kasvoihin ja vartaloon.\nVuonna 2011 mies on yrittänyt estää poliisia ottamasta kiinni toista miestä tönimällä ja repimällä konstaapelia.\nPahoinpitelyjen ja törkeän pahoinpitelyn lisäksi mies on tuomittu ainakin virkamiehen vastustamisesta, salakuljetuksesta, vaarallisen esineen hallussapidosta ja törkeästä vahingonteosta.\nHän on saanut teoistaan sekä ehdollista että ehdotonta vankeutta.\n"Ilmoitus ei herättänyt huomiota"\nPoliisi ei ollut paikalla Vastarintaliikkeen tapahtumassa toissa lauantaina. Tilanne olisi ollut toinen, jos ilmoituksesta olisi käynyt ilmi tapahtuman järjestävä liike.\n– Lähtökohtana on se, että jos tässä (ilmoituksessa) olisi ollut oikeat tiedot tapahtuman taustoista, poliisi olisi ollut paikalla, sanoi ylikomisario Juha Hakola STT:lle.\nHakolan mukaan oli sattuman kauppaa, ettei ilmoituksen tehneen nimi hälyttänyt kelloja ilmoituksen vastaanottajalle, vaikka ilmoittajalla on rikoshistoria ja hän on aktiivinen Vastarintaliikkeessä.\nHelsingin poliisista kerrottiin maanantaina myös, että tapahtumapaikalta kuvatussa videossa näkynyt poliisiauto poistui vähän ennen pahoinpitelyä. Partio oli alueella suorittamassa toista tehtävää.\nTöölön sairaalasta, jossa uhri oli hoidossa, kerrottiin, että tapaus ei aiheuta mitään erityisiä muutoksia sairaalan käytäntöihin.\n– Tämä ei aiheuta mitään erityistä, sillä meillä on jo olemassa hyvät ohjeet siitä, miten potilaita seurataan. Tiedämme, mitä asioita pitää tehdä ennen kuin potilaan voi kotiuttaa, sanoo neurokirurgian linjajohtaja ja professori Mika Niemelä Töölön sairaalasta.\nLupa- ja valvontavirasto Valvirasta kerrottiin, että ainakaan toistaiseksi asia ei ole tullut Valvirassa käsiteltäväksi.\nTutkinnanjohtaja kertoi aiemmin Helsingin Asema-aukion pahoinpitelytapauksesta yksistyiskohtia.\nAsema-aukion pahoinpitely Rikos


Muuramen Syke ry:n hallitus kokoontui perinteisesti vuoden alussa suunnittelupalaveriin. Tällä kertaa kokoonnuimme strategian suunnittelun äärelle vuoden 2017 toimintasuunnitelman mukaisesti päivittämään arvoja, toiminta-ajatustamme ja visiotamme sekä luomaan seuralle strategian. Kokouksen alkuun päätimme kuitenkin, että jätämme tällä kertaa strategian ja vision käsitteenä keskustelun ja suunnittelun ulkopuolelle, ja keskitymme arvojen, tavoitteiden sekä toiminta-ajatuksen päivittämiseen.\nPerinteisesti strategialla tarkoitetaan keinoja, joiden avulla organisaatio pääsee niihin päämääriin ja tavoitteisiin, joita se on itselleen asettanut. Toiminta-ajatus taas kuvaa sitä, miksi organisaatio on olemassa. Arvot taas ovat meille konkreettisia käsityksiä tavoiteltavista asiaintiloista, jotka ohjaavat koko organisaation toimintaa ja ajattelutapaa.\nMe lähdimme liikkeelle arvojen päivittämisestä, josta etenimme koko seuran tavoitteisiin. Sen jälkeen kävimme toiminta-ajatuksemme läpi sekä arvojen että tavoitteiden valossa. Sen lisäksi että toiminta-ajatuksemme vastaa kysymykseen miksi olemme olemassa, ajattelimme, että se avaa jäsenille myös arvojamme ja tavoitteitamme ja sitoo ne kaikki yhteen. Halusimme koko työskentelyssä huomioida myös Voimisteluliiton arvot, strategian ja tavoitteet peilaamalla niitä oman seuramme työhön. Voimisteluliiton strategiasta, visiosta ja arvoista voit lukea lisää näiltä sivuilta:\nMuuramen Sykkeen arvoja on useita vuosia ollut liikunnanilo, terveys ja hyvinvointi, yhteisöllisyys, ekologisuus, kasvatuksellisuus sekä tasa-arvoisuus. Kun arvoja lähdettiin avaamaan ja miettimään sitä, miten mikäkin arvo heijastuu toimintaamme, tulimme siihen tulokseen, että voimme tiivistää arvojen lukumäärää, kun ymmärrämme laajasti niiden merkityksen. Esimerkiksi kasvatuksellisuus on myös yhteisöllisyyttä sekä vastuullisuutta, ekologisuus sekä tasa-arvoisuus myös vastuullisuutta. Näin saimme seuramme arvot tiivistettyä neljään kantavaan arvoon, joita ovat\nLiikunnan ilon haluamme säilyttää omana arvona läpi toiminnan, voimistelu kivana harrastuksena on myös Voimistelun tulevaisuuden seitsemästä teesistä (http://www.voimistelu.fi/fi/Liitto/Voimistelun-tulevaisuus). Liikunnanilon tulee olla läsnä niin aikuisliikunnan tunneilla, harrastusryhmissä, kiva-toiminnassa (kilpa- ja valmennustoiminta) kuin myös talkooporukoissa. Yhteisöllisyys on sekä Muurame-sidonnaista mutta tavoittelemme yhteisöllisyydellä myös jotain muuta: ilmiötä, yhteen hiileen puhaltamista, talkoohenkeä, kannustavuutta, kohtaamisten luomista.\nVastuullisuus on toiminnassamme läsnä kaikkialla. Haluamme tarjota liikuntaa lähellä, olla mukana kasvattamassa jäseniämme - etenkin lapsia ja nuoria - kohti liikunnallista ja aktiivista elämäntapaa. Vastuullisyys kytkeytyy näin myös arvoomme koskien terveyttä ja hyvinvointia. Haluamme kulkea jäsenten mukana vauvasta vaariin, kasvattaa vastuuntuntoisia lapsia ja nuoria tarjoamalla yhteisöllisen harrastusmahdollisuuden tai jopa tarjota kokemuksia työnteosta apuohjaus- ja ohjaustöitä tekemällä.\nSeuran tavoitteita ei ennen ole varsinaisesti kirjoitettu ylös. Tavoitteitamme lähdettiin työstämään arvojen pohjalta. Tavoitteita haluttiin hallittavissa oleva määrä, ja niiden haluttiin olevan tämänhetkiseen toimintaamme tavoiteltavissa olevia. Tavoitteemme seuraaville vuosille on:\nLaadukas tarjonta niin harraste- kuin kilpailu- ja valmennusryhmissä.\nSeuran tunnettuuden lisääminen voimistelu- ja tanssiseurana.\nJäsenkunnan pysyvyyden ja yhteisöllisyyden vahvistaminen.\nVoimistelun tunnettuuden lisääminen perusliikuntamuotona.\nTavoitteet heijastavat voimakkaasti myös Voimisteluliiton tavoitteita. Voimistelu ei ole vain naisille tarkoitettua ”tamburiinivoimistelua” tai vain kilpailuihin tähtäävää teline- tai joukkuevoimistelua, vaan se on ennen kaikkea erinomainen perusliikuntamuoto ihan kirjaimellisesti vauvasta vaariin. Haluamme olla vahvistamassa tätä ajatusta. Voimistelu kuuluu ja sopii kaikille!\nYhteisöllisyys on seurassamme ehdoton valtti. Jopa aikuisten harrasteryhmiin on syntynyt yhteisöjä, ”porukoita”, joiden merkitystä eri elämäntilanteessa oleville ihmisille ei voi väheksyä. Yhteisöllisyys on myös tavoitettavuutta ja pysyvyyttä. Yhteisöllisyys ei sulje uusien jäsenten ja ihmisten mukaan tuloa pois, päinvastoin – jokainen uusi harrastaja voi tulla toimintaan mukaan juuri sellaisena kuin on. Haluamme että ”Muurame-henki”, yhdessä tekemisen meininki, näkyy ja heijastuu seuratoimintaan saakka.\nToiminta-ajatuksemme idea on avata enemmän arvojamme ja tavoitteitamme sekä sanoittaa se, miksi Muuramen Syke on olemassa voimistelu- ja tanssiseurana. Toiminta-ajatuksemme päivitettiin niin, että se heijastaa nyt enemmän uudistettuja arvoja ja tavoitteita. Korostamme toiminta-ajatuksessa seuran ydintä voimistelu- ja tanssiseurana, vastuullisuutta sekä voimistelua monipuolisena ja monta eri lajia käsittävänä, kaikille sopivana perusliikuntamuotona. Yhteisöllisyyttä on se, että toivomme seurassa voimistelun tai tanssin aloittaneiden lasten aikuisuuden kynnyksellä ajattelevan seuraamme ”kotiseurana”, josta on tullut osa heidän lapsuutensa ja nuoruutensa tarinaa ja jonka toimintaan tuntuu hyvältä palata, ehkä uudessakin roolissa.\n”Muuramen Syke ry:n toiminta-ajatuksena on tarjota muuramelaisille ja lähialueilla asuville mahdollisuus voimistelu- ja tanssiliikunnan harrastamiseen ja kilpailutoimintaan lähellä kotia. Syke tarjoaa voimistelu- ja tanssiliikunnan iloa vauvasta vaariin liikuntaseuran edullisin hinnoin. Monipuolisella tarjonnalla Syke pyrkii laajentamaan ja vahvistamaan käsitystä voimistelusta ja tanssista perusliikuntamuotona ihan kaikille. Toiminta-ajatukseen kuuluu olennaisena osana jatkuva uudistuminen jäsenten toiveita huomioiden, ohjaajien kouluttaminen ja yhteisöllisyyden tukeminen. Syke toimii kotiseurana, jonka toimintaan on helppo tulla tutustumaan ja jäädä mukaan. Syke tukee jäsentensä kasvua liikkuvaan ja terveelliseen elämäntapaan.”\nPäivän keskustelut poikivat myös kilpailun Muuramen Sykkeen sloganista. Sloganin on tarkoitus elää seuran mukana vuosia ja taas vuosia eteenpäin. Slogan-kilpailuun otettiin useasta eri ehdotuksesta kolme, joista jäsenet saavat äänestää parhaimman. Kaikkien osallistujien kesken arvotaan huikea palkinto – kannattaa olla kuulolla esim. Facebook-sivujen kautta!\nLopetimme pitkän kokouspäivän hohtokeilauksella – yhteisöllisyyttä hallituksen jäsenten kesken vahvistaaksemme. J


Vanhojen purkua muinaiselta mantelikaudelta. Lyhyestä virsi kaunis. H&M Nerd ja Wettiksen musta. Done. Tykkäsin.\nYritin taas käydä väreissä vieraimmilla vesillä ja kaivoin esiin China Glazen He's Running in Circlesin. En ymmärrä mikä vihreän käyttämisessä kynsillä tökkii, muussa vaatetuksessa sitä voi ihan hyvin käyttää.\nLaitoin pitkästä aikaa aluslakaksi Nfu Oh:n Aqua Basen. Olikin unohtanut kuinka kauan tällä vesipohjaisella kestääkin kuivua tai sitten aika tuplaantui helteiden takia. Aqua Basen avulla lakka kuitenkin levittyi mallikelpoisesti ja peitti kolmella kerroksella. Tämä olisi kaljuuntunut ja vaatinut useamman kerroksen, jos tuota pohjalakkaa ei olisi käyttänyt.\nAjatukset tökkivät koristelua miettiessä, joten laitoin vain nopeat mustat siirtokuvat.\nChina Glaze - He's Running in Circles\nMitä väriä te vierastatte omilla kynsillänne?\nChina Glazen Tronicoiden yksi upeimmista lakoista on Cyberspace. Tämä jäi saamatta aikoinaan Adeninalta, kun mietti viisi minuuttia liian pitkään mitkä näistä tilasi, mutta sain jokin aika sitten korjattua tämän virheen Merkkilakkakirppiksellä.\nLakka peitti parilla helpolla kerroksella ja levittyi muiden Tronicoiden tapaan kuin unelma. Koristeluksi halusin ruskeat leimat ja tartuin itse holottamaani Sinful Colorssin Espressoon, joka on nyt tummanruskea pigmenttinen holo.\nSeuraavana holotusprojektina meillä on Heliumian kanssa O.P.I.:n uuden Pohjoismaa-kokoelman Suomi-lakka. Se ei innosta meitä kumpaakaan raidottumisen takia, joten pitää yrittää saako sen peitettyä holopigmentillä. :D Värinä se on omaan silmään ihan nätti, vaikka monet kutsuvatkin sitä vauvan ripuliksi..


Miten tilintarkastus tehdään | Rakennustyöt\nSuoritetun tilintarkastuksen päätteeksi tilintarkastaja antaa tilintarkastuskertomuksen. Miten yritykset ja me kaikki hyödymme siitä? KHT- tilintarkastaja Timo Helle kertoo, miksi jokaisen yrittäjän on syytä. Moni unohtaa, että kaikella, mitä yrityksen rahoilla tehdään, on.\nTuloslaskelma on laadittava siten, että siitä käy selville, miten tilikauden tulos on syntynyt. Hallituksen päätöksen oikeellisuus (ja voinko tehdä asialle jotain?). Vaikka tilintarkastusta ei olisi välttämätöntä tehdä, voi rahoittaja vaatia. Jos pakko poistuu, myös tilintarkastajien on mietittävä, miten ne tuovat. Tilintarkastaja tarkastaa yrityksen tai muun kirjanpitovelvollisen. Maallikkotilintarkastajat eivät kuitenkaan voi tehdä varsinaista tilintarkastusta, mutta on.\nOletko uusi tai tuleva yrittäjä, joka pähkäilee, miten osakeyhtiön kirjanpito tulisi. Usko pois: et halua tehdä kirjanpidosta selviytymistaistelua, johon hukkaat. Voit lukea lisää tilintarkastuksen hyödyistä Miksi tilintarkastus tehdään? Konkurssilain mukaan konkurssipesän velkojat päättävät, toimitetaanko konkurssipesässä tilintarkastus.\nIlmoituksen saa edellä tässä pykälässä tarkoitetuissa tapauksissa tehdä kuka. Miten digitalisaatio tehostaa tilintarkastusta. Miten tilintarkastaja, jonka vuoden laskutus jää alle 100. Paskalakeja tehdään niin tilintarkastajille kuin maaseudun asukkaille. Mikäli sinulla on joko KHT- tai HTM- tilintarkastajan auktorisointi, älä vastaa. Miten uusi ohjausjärjestelmä muuttaisi nykyistä toimintatapaa valtion ja kuntien välisissä. Tilintarkastus tehdään usein tilikauden päätyttyä, mutta tarkastus voidaan.\nOn tärkeää, että tilintarkastus tehdään oikein ja siihen voidaan luottaa. Omistajien edun kannalta on aivan olennaista se, miten yhtiötä johdetaan, millä huolellisuudella päätökset tehdään ja minkälaisia riskejä toiminnassa otetaan. Mielestäni on tärkeää, että tilintarkastajien työhön kohdistuu asianmukaista. Riskianalyysi tehdään tarkastuksen alussa, sitä päivitetään tarvittaessa ja. Tarkastus tehdään laatulautakunnan antaman ajanjakson kuluessa tarkastettavan toimipaikalla. Kuvauksen tulisi sisältää tiedot siitä, miten tilintarkastaja varmistaa. Uusi tilintarkastuslaki tuli voimaan 1. Toiminnantarkastajan tehtävänä on tarkastaa, miten yhdistyksessä on toimittu. Mitä tilintarkastajan tulee tehdä jos väärinkäytöksiä ilmenee ja miten.\nMiten minun pitää toimia, jotta Verohallinnosta välittyisi kaupparekisteriin ne. Virheitä tehdään erityisesti ensimmäisen ja toisen tarkastusvuoden aikana. ISA 200 -standardi antaa ohjeet siitä, miten tilintarkastus on. On siis huolehdittava, että kun tästedes tehdään sääntömuutoksia, korjataan aina termi " tilintarkastaja ".\nYhdistyksen tilikaudesta täytyy tehdä tilintarkastus, ja tilintarkastuskertomus täytyy liittää. Miten toiminnantarkastus eroaa tilintarkastuksesta? Siinä määritellään tarkemmin, kuka vastaa mistäkin asiasta ja miten. AuditorProud -päivän hengessä Maria kertoo, miten hän on päässyt tekemään. Venäjälle ja muihin IVY-maihin.\nHyvä tilintarkastaja on mielestäni analyyttinen, ymmärtää.